ಸಂವಿಧಾನವನ್ನು ರಾಜಕೀಯ ಲಾಭಕ್ಕಾಗಿ ಬದಲಾಯಿಸಲು ಆಗುವುದಿಲ್ಲ, ಈ ವಿಷಯದ ನ್ಯಾಯವಾದಿ ನಾನೀ ಪಾಲಖೀವಾಲಾ ಇವರ ಉದ್ಗಾರವು ಇಂದಿಗೂ ಅಷ್ಟೇ ಸತ್ಯವಾಗಿದೆ ! ನಾನೀ ಪಾಲಖೀವಾಲಾ ನಾನೀ ಪಾಲಖಿವಾಲಾ ಇವರು ಭಾರತೀಯ ಕಾನೂನಿನ ವಿಶ್ವದಲ್ಲಿ ಓರ್ವ ಯುಗಪುರುಷರಾಗಿದ್ದರು, ಎಂದು ಹೇಳಿದರೆ ತಪ್ಪಾಗಲಾರದು. ಇಂದಿರಾ ಗಾಂಧಿಯವರಿಗೆ ತಮ್ಮ ಸರ್ವಾಧಿಕಾರದ ವ್ಯಾಪ್ತಿಯನ್ನು ಹೆಚ್ಚಿಸಬೇಕಾಗಿತ್ತು. ಅದಕ್ಕಾಗಿ ಸಂವಿಧಾನದಲ್ಲಿ ಅವರಿಗೆ ಬೇಕಾದಂತೆ ಬದಲಾವಣೆಗಳನ್ನು ಮಾಡಬೇಕಾಗಿತ್ತು. ಸರ್ವೋಚ್ಚ ನ್ಯಾಯಾಲಯವು ೧೯೬೭ ರಲ್ಲಿ ಗೋಲಕ್ನಾಥ ವಿರುದ್ಧ ಪಂಜಾಬ್ ರಾಜ್ಯ ಮತ್ತು ಇತರ ದಾವೆಗಳಲ್ಲಿ ಅವರ ಈ ಮಾರ್ಗವನ್ನು ತಡೆಗಟ್ಟಿತ್ತು. ಇಂದಿರಾ ಗಾಂಧಿಯವರು ಪೂರ್ಣ ಶಕ್ತಿಯನ್ನು ಉಪಯೋಗಿಸಿ ಅದನ್ನು ಪುನಃ ಪ್ರಾರಂಭಿಸಲು ಪ್ರಯತ್ನಿಸಿದರು ಆದರೆ ನಾನೀ ಪಾಲಖೀವಾಲಾರು ಅದನ್ನು ತಡೆದರು. ಓರ್ವ ನ್ಯಾಯವಾದಿಗಳು ಏನೆಲ್ಲ ಮಾಡಬಹುದು, ಎನ್ನುವುದಕ್ಕೆ ನಾನೀ ಪಾಲಖೀವಾಲಾ ಇವರು ಉದಾಹರಣೆಯಾಗಿದ್ದರು. ಅವರು ೧೯೮೩ ರಲ್ಲಿ ಸಂವಿಧಾನವನ್ನು ಹೀಗೆ ಬದಲಾಯಿಸಲು ಬರುವುದಿಲ್ಲ, ಎಂಬ ನಿಲುವನ್ನು ನ್ಯಾಯಾಲಯದಲ್ಲಿ ತಮ್ಮ ಸಂಪೂರ್ಣ ಬುದ್ಧಿಶಕ್ತಿಯನ್ನು ಉಪಯೋಗಿಸಿ ಎತ್ತಿ ಹಿಡಿದರು. ಸಂವಿಧಾನ ಮತ್ತು ಸಮಾಜವ್ಯವಸ್ಥೆಯ ವಿಷಯದಲ್ಲಿ ಅವರ ಹೇಳಿಕೆಯು ಇಂದಿಗೂ ಅಷ್ಟೇ ಸತ್ಯವಾಗಿದೆ ! ಎಷ್ಟೇ ಕಾನೂನುಗಳನ್ನು ರೂಪಿಸಿದರೂ, ಆ ಕಾನೂನುಗಳನ್ನು ಪಾಲಿಸುವ ಸಮಾಜ ಹೇಗಿದೆ, ಆ ಕಾನೂನುಗಳ ಕಾರ್ಯ ನಿರ್ವಹಿಸುವವನ ಹೊಣೆ ಯಾರಲ್ಲಿದೆಯೊ, ಅವನ ಹೃದಯವು ನೈತಿಕತೆ, ಪಾಪಪ್ರಜ್ಞೆ ಅಥವಾ ಸಮಾಜ ಹಿತದಿಂದ ಕೂಡಿದೆಯೋ ಇಲ್ಲವೋ, ಎಂಬುದರ ಮೇಲೆ ಕಾನೂನನ್ನು ಹೇಗೆ ನಿರ್ವಹಿಸಲಾಗುತ್ತದೆ ಎಂಬುದು ನಿಶ್ಚಿತವಾಗುತ್ತದೆ. ಆದ್ದರಿಂದ ಕಾನೂನನ್ನು ಕಾಗದದಲ್ಲಿ ಬರೆದರೂ ಅದನ್ನು ನಿರ್ವಹಿಸುವವರ ಹೃದಯದಲ್ಲಿ ಸದ್ವಿವೇಕಬುದ್ಧಿ ಇರುವುದು ಮಹತ್ವದ್ದಾಗಿರುತ್ತದೆ, ಇದುವೇ ಸತ್ಯವಾಗಿದೆ. ನ್ಯಾಯವಾದಿ ವೀರೇಂದ್ರ ಇಚಲಕರಂಜಿಕರ್, ರಾಷ್ಟ್ರೀಯ ಅಧ್ಯಕ್ಷರು, ಹಿಂದೂ ವಿಧಿಜ್ಞ ಪರಿಷತ್ತು ೨೦.೫.೨೦೨೦